Beidh an sceithire, an Sáirsint Maurice McCabe ag éirí as a phost ag meánoíche i ndiaidh 30 bliana sna Gardaí.

Tá an Sáirsint McCabe ar shos gairme ón fhórsa le dhá bhliain go leith.

Dúradh i dtuarasáil an Bhinse um Nochta Cosanta a d’fhoilsigh an Breitheamh Peter Charleton le gairid gur déanadh éagóir ar an Sáirsint McCabe agus dúradh ann gur fear macánta agus ionraic é.

Dúradh sa tuarascáil go raibh feachtas ar bun ag iarChoimisinéir na nGardaí, Martin Callinan agus ag a phreasoifigeach, an Ceannfort David Taylor le drochcháil a tharraingt ar Maurice McCabe.

Nocht an Sáirsint McCabe eolas i 2012 gur chuir roinnt Gardaí pointí pionóis ar ceal dá gcairde agus dá gcomhghleacaithe.

Ghabh an tAire Dlí agus Cirt, Charlie Flanagan leithscéal sa Dáil leis an sceithire Gharda, an Sáirsint Maurice McCabe i bhfianaise thuarascáil Charleton.

Dúirt an tAire Flanagan go bhfuil buíochas an phobail tuillte aige agus go bhfuil leithscéal tuillte aige faoin méid a d'fhulaing sé fhéin agus a theaghlach le 10 mbliana.